**วันอาทิตย์ที่ 11 มิถุนายน 2023**

**คำเทศนาชุด: สิ่งที่พระเยซูสอนเกี่ยวกับการอธิษฐาน ตอนที่ 6**

ในวันนี้ เราจะมาศึกษาข้อพระคัมภีร์อีก 3 ตอนที่พระเยซูทรงสอนเกี่ยวกับการอธิษฐาน เราจะมาเรียนรู้ว่าข้อพระคัมภีร์เหล่านี้นำมาใช้กับชีวิตอธิษฐานของเราอย่างไร

1. อธิษฐานเผื่อศัตรูของท่าน - มัทธิว 5:44-45
   1. เราอธิษฐานเผื่อศัตรูของเราเพราะพระเจ้าทรงเป็นพระเจ้าแห่งการคืนดีผู้ทรงรักพวกเขาและต้องการให้พวกเขาได้รับความรอด
   2. พระเยซูทรงอธิษฐานเผื่อศัตรูของพระองค์ – ลูกา 23:34
   3. สเตเฟนอธิษฐานเผื่อศัตรูของเขา - กิจการ 7:60
2. เพราะเหตุใดจึงต้องอธิษฐาน? มัทธิว 9:36-38
   1. จอห์น เวสลี่ย์ กล่าวว่า “ดูเหมือนว่าพระเจ้าถูกจำกัดด้วยชีวิตอธิษฐานของเรา และดูเหมือนว่าพระองค์ไม่สามารถทำสิ่งใดเพื่อมนุษย์ได้เว้นแต่ว่าบางคนได้ทูลขอต่อพระองค์”
   2. *“ท่านไม่มีเพราะไม่ได้ทูลขอ”* ยากอบ 4:2
   3. อธิษฐานทูลขอพระเจ้าให้ส่งคนงานเข้าไปในชีวิตของคนๆ หนึ่ง เพื่อที่เขาจะรอดได้
3. อธิษฐานต่อพระบิดาในพระนามพระเยซู - ยอห์น 16:23-24
   1. การอธิษฐานในพระนามขององค์พระเยซูคริสต์หมายความว่า เราเข้าไปหาพระบิดาเจ้าในการอธิษฐานโดยที่ไม่ได้ขึ้นอยู่กับความดีที่เราทำ แต่เป็นเพราะสิ่งที่พระเยซูคริสต์ทรงทำเพื่อเรา
   2. เปาโลอธิษฐานต่อพระบิดาเจ้า - เอเฟซัส 3:14

สรุป: พระเยซูทรงสอนเราให้อธิษฐานเผื่อศัตรูของเรา ทรงสอนเราว่าพระเจ้าทรงทำงานบนโลกนี้ผ่านคำอธิษฐานของเรา และสอนเราอีกว่าเราอธิษฐานต่อพระบิดาในพระนามพระเยซู

คำถามอภิปราย:

1. เพราะเหตุใดเราจึงอธิษฐานเผื่อศัตรูของเรา?
2. ท่านสามารถอธิษฐานเพื่อให้ผู้คนได้รับความรอดได้อย่างไร?
3. การอธิษฐานในพระนามพระเยซูมีความหมายว่าอย่างไร?